open-index/open-wikipedia-markdown huggingface dataset:
Edvard Joakimsen

**Edvard Nikolai Joakimsen** () var ein norsk fiskar, gardbrukar og stortingsmann frå Borge i Lofoten. Han var medlem av Venstre.

Joakimsen var son til ein gardbrukar og fiskar. Han dreiv fiske frå han var ei 13 år. 1884-85 gjekk han amtsskulen og tok så middelskuleeksamen på Hamar i 1887 som privatist. Tida 1892-1912 var han heradskasserar. I 1907 tok han over farsgarden og dreiv denne. Han var medlem av heradsstyret i Borge frå 1899 og var nestformann i skulestyret til 1911.

Joakimsen representerte Lofoten krins på Stortinget 1910-21. I den første perioden, 1910-12, var han sekretær i næringskomiteen, deretter i 1913 formann i same. 1914-sesjonen var han permittert. Sidan 1915 var han i vegkomiteen, nestformann 1917-18 og formann 1919-21. 

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Tore Aaen

**Tore Embretsen Aaen** () var ein norsk lærar, gardbrukar, statsrevisor og stortingsmann frå Tynset i Hedmark. Han representerte Venstre. Thore Myrvang var bror hans.

Aaen var son til ein gardbrukar. Sjølv gjekk han Tromsø seminar. Då han var ferdig der, 1880, byrja han som lærar i heimbygda Tynset. I 1884 kjøpte han garden Åen og dreiv fram til 1910 som gardbrukar attåt lærargjerninga. I 1915 vart han statsrevisor, slutta då som lærar.

Han var medlem av heradsstyret frå 1893, ordførar 1893-98 og 1901-07. Dessutan var han skulestyreformann, medlem av amtsutvalet, samt åstadskommissær.

Aaen representerte Hedemarkens amt på Stortinget 1903-06 og Nordre Østerdal krins 1906-18. Han var 1903-04 medlem av næringskomite nr 2. Frå 1904 til -15 var han med i protokollkomiteen, sekretær 1910-12 og formann 1913-18 i komiteen. Elles var han sekretær i Odelstinget 1910-12 og i Stortinget 1913-15. I 1918 var han også medlem av utanrikskomiteen.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Helge N. Thune

**Helge Nilsson Thune** () var ein norsk lensmann, gardbrukar og stortingsmann frå Vang i Valdres. Nils Trondsson Thune var far hans.

Thune vart student i 1884 og cand. jur. i 1893. Frå 1891 til 1926 var han lensmann i heimbygda Vang, og attåt gardbrukar. Han ver også kasserar for Valdresbanen, og åstads- og forlikskommissær. Thune var medlem av heradsstyret 1896-99 og 1902-11.

Helge N. Thune representerte Valdres krins og Frisinna Venstre på Stortinget i perioden 1910-12. Han var medlem av justiskomiteen, samt 1912 av valkomiteen og reguleringskomiteen. Frå 1922 til 1930 representerte han Bondepartiet og Oppland på Stortinget. 1922-24 nestformann i justiskomiteen, 1925-27 medlem og 1928 nestformann i skog og vassdragskomiteen. President i Lagtinget 1927-30.

Han døydde i 1950 og vart gravlagd i Vang.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Katherine Knight

**Katherine Mary Knight** () var den fyrste i Australia som blei dømt til livstid utan prøvelauslating. Ho blei dømt for drapet på partnaren sin, John Charles Thomas Price, i oktober 2001. 

Då ho gifta seg i 1974 prøvde ho å kvele ektemannen på bryllupsnatta av di han sovna etter «berre» tre omgangar med samleie. Paret blei skilt, men fyrst etter ti år.

Men det var partnaren John Charles Thomas Price som fekk lide. Etter fem turbulente år saman med Knight oppsøkte ho han ein kveld, dei hadde samleie og etterpå knivstakk ho han 37 gongar. Deretter flådde ho han og hang opp huden over inngangspartiet, kokte suppe på hovudet hans og lagde steik av rumpa hans. Ho dekte på til to personar og serverte rumpestieken saman med poteter, gresskar, kål, squash og saus, ved sidan av maten la ho ein lapp med namnet til kvar av borna hans. 

Knight forsøkte å anke livstidsdommen i 2006 utan hell.

## Kjelder

**Denne artikkelen bygger på «[[:en:Katherine Knight|Katherine Knight]]» frå ,  den 9. april 2011.*  
 
* Andre kjelder:
Henrik Reinert

**Henrik Andreas Reinert** () var ein norsk handelsmann og stortingsmann frå Sandefjord. Han representerte Venstre.

Reinert var son til ein skipper og fyrforvaltar. Han slo seg ned som handelmann i Moss. Der var han medlem av bystyret, ordførar ei tid. Perioden 1892-94 var han Moss og Drøbak sin representant på Stortinget. I 1893 hadde han permisjon frå 11. mai, i 1894 frå 16. april. Han var 1892-93 medlem av konstitusjonskomiteen, 1894 av justiskomiteen.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Bermudarigg

Eit **bermudarigga** fartøy har eit tilnærma trekanta storsegl, der mast og bom utgjer to av sidene. Bermudarigga ketch og yawl har òg bermudasegl på mesanmasta. Ein bermudarigg er lettare å handtere enn ein gaffelrigg. Båten kan òg gå høgare mot vinden.

Denne riggen var vanleg på Bermudaøyane på 1800-talet. I Europa fekk han oppsving etter olympiaden i Antwerpen i 1920.

## Kjelder
* *Sjøfartsleksikon - en maritim håndbok*. Teknologisk Forlag 1980
Ørjan Hopen

**Ørjan Hopen** () er ein norsk fotballspelar som spelar for Levanger Fotballklubb i den norske OBOSLIGAEN. Han spelar helst på venstre side av midtbanen. Han kjem frå Sogndal og fekk sine første kampar for A-laget til klubben i 2009. Han skåra det første seriemålet sitt 3. juli 2011 i ein borte kamp mot Start. Far hans, Arild, spelte òg for Sogndal. I 2011-sesongen var han delt toppskårar for Sogndal i Tippeligaen, med 6 seriemål.

## Kjelder
*Sogndal Fotball sine heimesider 

### Fotnotar
Bondeheimen

**Hotell Bondeheimen** er eit hotell i Oslo som er eigd av Bondeungdomslaget i Oslo gjennom Bøndenes Hus AS. Bygningen vart reist under namnet Bøndernes Hus i 1913 med Carl Berner og Jørgen Berner som arkitektar, og har adressa Rosenkrantz' gate 8, men med hovudfasaden mot Kristian IVs gate. Heimen Husflid har sitt butikklokale i bygningen.

I første etasje ligg hotellet sin restaurant, Kaffistova, som er populær fordi det vert servert god og tradisjonell norsk mat. Tidlegare hadde Bondeungdomslaget fleire kaffistover, Torgstova i Karl Johans gate ved Stortorget, Parkstova i Kristian Augusts gate og fleire. Drifta av hotellet og kaffistovene har sidan Bøndenes Hus stod ferdig i 1913 vore viktig for økonomien til Bondeungdomslaget i Oslo. No har hotellet om lag 135 rom og blant det høgaste belegget i Oslo. Hotellet er med i salskjeda Best Western.

Også i andre byer har det vore hotell med namnet «Bondeheimen», mellom dei Tromsø, Arendal, Grimstad, Stavanger, Lyngdal, Flekkefjord, Kristiansand, Mandal og Notodden m. fl. Alle desse verksemdene var etablert og drivne av lokallag eller fylkeslag i Noregs Ungdomslag og/eller Noregs Mållag under samlebegrepet «lagsbruk» (økonomisk verksemd driven av eit lag/ein organisasjon).

## Bakgrunnsstoff
*
* lagsbruk.no om lagsbruksrørsla i Noreg
Dobbeltdekkar

**Dobbel-** eller **dobbeltdekkar** er ein buss med to etasjar. Slike bussar er særleg utbreidde i Storbritannia og tidlegare britiske koloniar, men dei blir også brukt i turist- og langdistansebussar over heile verda. Dobbeldekkarar med open andreetasje blir ofte brukt til turistkøyretøy i byar.

I europeiske byar, utanom Storbritannia, er leddbussar meir utbreidde enn dobbeldekkarar. Dette kjem mykje av at dei har fleire dører, slik at av- og påstiging går fortare, det er meir plass til rullestolar og barnevogner, og ein slegg problemet med at passasjerane dett ned «lofttrappa». Leddbussar er òg meir stabile enn dobbeltdekkarar, noko som er ein føremon på glatt føre.

Ordet «dobbeldekkar» er truleg eit lånord avleidd av engelsk *double decker*.

## Sjå òg
*Routemaster


Fil:RT London double decker bus at the Royal Festival Hall.jpg|Dobbeldekkar i London.
Fil:London General PDL32 on 87.JPG|Dobbeldekkar i London.
Fil:Lothian Buses open top bus 34 Dennis Trident Plaxton President W634 PSX City Sightseeing livery.jpg|Dobbeldekkar uten tak i Edinburgh.


## Kjelder

**Denne artikkelen bygger på «[[:en:Double-decker bus|Double-decker bus]]» frå , den 14. april 2011.*
Barry Kader

**Barry Kader** () er ein ivoriansk fotballspelar som har spela for Sogndal i den norske eliteserien. Kader kom til Sogndal i 2006, og spelar der på midtbanen. Han har òg vore kaptein på U21-landslaget til Elfenbeinskysten.

## Fotnotar


## Kjelder
*Sogndal Fotball sine heimesider
Eivind Daniel Røed

**Eivind Daniel Røed** () er ein norsk fotballspelar som i 2011-sesongen spela i forsvar for Sogndal i den norske eliteserien. Han kjem frå Nordfjordeid og spelte for Eid IL i 3. divisjon før han kom til Sogndal. Røed har òg 35 kampar for det norske U15/U16/U17/U18/U19-landslaget og som fast kaptein.

## Fotnotar


## Kjelder
*Sogndal Fotball sine nettsider
Thomas Eriksen Ness

**Thomas Eriksen Ness** () er ein norsk fotballspelar som i 2011-sesongen spela i forsvar for Sogndal i den norske eliteserien. Han kjem frå Sogndal. Han debuterte for A-laget til Sogndal som innbytar i ein bortekamp i Tippeligaen mot Sarpsborg 08 10. april 2011.

## Fotnotar


## Kjelder
*Sogndal Fotball sine nettsider
Espen Næss Lund

**Espen Næss Lund** () er ein norsk fotballspelar som i 2011-sesongen spelar i forsvar for Sogndal i den norske eliteserien. Han kom til Sogndal før 2011-sesongen etter mange sesongar i FK Tønsberg i 2. divisjon. Han debuterte i Tippeligaen 10. april 2011, i tredje serierunde borte mot Sarpsborg 08.

## Kjelder

*Sogndal Fotball sine nettsider
Lene Nystrøm

**Lene Grawford Nystrøm Rasted** () er ei norsk songar og musikar som blei populær på slutten av 90-talet med pop-gruppa Aqua. 

Lene Nystrøm vart tildelt Spellemannskomitéens heiderspris under utdelinga av Spellemannprisen 1997.
Joakim Rudolfsen

**Joakim Rudolfsen** () er ein norsk fotballspelar som i 2011-sesongen spelte i angrep for Sogndal i den norske eliteserien. Han kjem frå Mo i Rana og kom til Sogndal før 2010-sesongen frå Mo IL i 2. divisjon. Den første sesongen sin i Sogndal var han på banen i 8 seriekampar og skåra eitt seriemål i Adeccoligaen, men spelte mest for Sogndal sitt andrelag i 3. divisjon.

## Kjelder
*Sogndal Fotball sine nettsider 

;Fotnotar
Ahyee Aye Elvis

**Ahyee Aye Elvis** () er ein ivoriansk fotballspelar som spelar for Sogndal i den norske eliteserien. Elvis kom til Sogndal frå den ivorianske klubben *Stella Club d'Adjamé* i 2004, då Sogndal spelte i Tippeligaen. Han følgde med klubben ned i Adeccoligaen då dei rykte ned same sesongen, og spelte sin 100. seriekamp for Sogndal i 2010-sesongen. Han spelte då i dei fleste av Sogndal sine kampar, i sesongen då klubben rykte opp att i Tippeligaen. Då Sogndal starta tippeligasesongen 2011, var Elvis den einaste spelaren som var igjen frå laget som rykte ned i 2004. Elvis er gift og har ein son.

## Fotnotar


## Kjelder
*Sogndal Fotball sine heimesider
Bøndenes Hus AS

**Bøndenes Hus AS** er eigedoms- og morselskapet for forretningsdrifta til Bondeungdomslaget i Oslo (BUL).  

Etter §3 i vedtektene skal selskapet: ".. tryggja økonomien og fremja føremålet til Bondeungdomslaget i Oslo, i drifta av sin eigedom eller lokale til rimeleg leie, og gjennom eige av annan fast eigedom eller partar, aksjar o.l. å verna om laget sine interesser." 

BUL eig selskapet fullt ut og generalforsamling i selskapet er eit årsmøte i laget.
Selskapet eig bygarden Rosenkrantz' gate 8 og driv forretningar gjennom dei tre driftsselskapa LL Lagsbruka til BUL i Oslo, Heimen LL Husflitsutsal og aksjemajoriteten i Den norske Husfliden AS (91%).  Selskapet har kontor saman med Bondeungdomslaget i Oslo (BUL) i Rosenkrantz’ gt. 8. Gardselskapet Rosenkrantz’ gt. 8 AS blei skipa i 1911 og blei fusjonert inn i Bøndenes Hus AS i 1998.

LL Lagsbruka til BUL i Oslo driv Hotell Bondeheimen og Kaffistova i Rosenkrantz' gt 8. Dette er verksemd som har vore drive i denne garden sidan han stod ferdig i 1913. Hotellet har no om lag 135 rom, høgt belegg og blei i 2010 er høgt rangert i ei internasjonale kåring over gode hotellopplevingar.

Heimen LL Husflitsutsal kom i Bondeungdomslaget sitt eige i 1923, og driv både med produksjon av bunader og butikk med sal av husflid. 

Bøndenes Hus AS tok over 91 prosent av aksjane i Den norske Husfliden AS seint i 2007. Den norske Husfliden driv no butikken i kjellaretasjen i Glassmagasinet.

## Kjelder
Tippbil

**Tippbil** er som oftast ein lastebil med open platt (plattbil), med hydraulisk tipp. Tippbilar vert ofte nytta til transport av sand og grus, asfalt og ymse bulkvarer som korn. For transport av lettare bulkvarer, jord og grus kan platten vera utstyrt med tre- eller aluminium karmar. For transport av stein og pukk er det i dag vanleg å nytta ein meir robust dumperkasse. 

## Grusbil
Før det vart vanleg med asfalt på vegane vart tippbilar ofte nytta til å spreia grus på vegane. Bakluka vart då opna med ei høveleg glipe i nedkant og lasteplanet vart sakte tippa, samstundes som bilen køyrde sakte framover. Ved å avpassa farten kunne ein få så tjukt gruslag som ein ynskte. Nyengets Mek. Verksted ved Levanger tok ut patent på ein baklukemekanisme og produserte desse i fleire år .

## Tippmekanisme
Dei eldste tippbilane hadde mekanisk tipp, der ei tannstong vart drive av eit tannhjul, som i byrjinga vart driva med sveiv og seinare frå eit kraftuttak på girkassen. Nyengets mek. verksted hadde patent på og stor produksjon av mekaniske tippmakanismar . På moderne tippbilar driv kraftuttaker ei hydraulikkpumpe og lasteplanet vert lyfta ved hjelp av ein eller fleire tippsylindrar. For at tippsylindrane skal ta så lite plass som mogeleg er dei ofte utførte som teleskopsylindrar.

## Farar ved tipping

For å hindra velt er det er viktig at bilen står plant og stødig under tipping og at grunnen er stabil. Dette gjeld spesielt store tippbilar. Ofte er det naudsynt å køyra fram litt med platten oppe og da må ein forvissa seg om at hjula ikkje går ned i ei dump eller over ein hump. Om lasta seg ikkje glir av under tipping kan bilen stegla under tipping. Dette kan skje om ein gløymer å opna luka, om lasta er klebrig, slik som til dømes våt leire, eller frys fast under køyring. 

## Galleri

Fil:Volvo FL6 tipper lorry.jpg|Liten tippbil (Volvo FL6) med to teleskopisk tippsylindrar.
Fil:Japanese dump trucks 001.JPG|Desse japanske tippbilane har ikkje teleskopsylinder.
Fil:DumpTruck11March2006.jpg|Tipping av sand.
Fil:...mercedes, budowa A1.jpg|Mercedes-Benx tippbil med ein teleskopisk tippsylindrar.
Fil:Bagger befüllt Kipper DSCF5235.jpg|Grusbil med slepvogn.
Fil:Caldwell vale tipper.jpg|Ein tidleg tippbil (Caldwell Vale), med mekanisk tipp, nytta for vegarbeid.
Fil:Lafarge tipper.jpg|Volvo FM trekkvogn og semitrailer med tipp.
Fil:Flistipping.jpg|Semitrailer med sidetipp. 


## Kjelder
Kondom

**Kondom** er eit prevensjonsmiddel i form av eit futteral, i dag hovudsakleg laga av lateks, som dekker penisen til mannen under samleie. 

Kondom reduserer risikoen for graviditet og for å få kjønnssjukdomar som klamydia, gonoré, syfilis eller hiv. Kondom kan òg brukast til å halde sexhjelpemiddel, som til dømes dildoar, reine, og med dette òg hindre spreiing av kjønnssjukdomar.

## Fordelar og ulempar med kondombruk
;Fordelar
* Einaste prevensjonsmiddel som beskyttar mot kjønnssjukdomar.
* Påverkar ikkje kroppens hormonsystem (slik andre prevensjonsmiddel gjer).
* Kan redusere problemet med for tidleg sædavgang.

;Ulempar
* Nedsett følsemd for mannen.
* Krev ein viss grad av motivasjon og disiplin.
* Nokon får svie og ubehag viss ein ikkje kombinerer kondom med glidemiddel.
* Nokon er allergiske mot lateks.
Lésvos prefektur

**Lésvos prefektur** (gresk Νομός Λέσβου, *Nomós Lésvou*) var fram til 2010 eit prefektur i Hellas i periferien Dei nordlege egeiske øyane. Hovudstaden i prefekturet var Mytilíni. Prefekturet omfatta de to store øyane Lésvos og Límnos og den mindre øya Ájos Evstrátios.

Prefekturet grensa mot Évros i nord og Khíos i sør. I aust ligg kysten av Tyrkia medan sentrale delar av Egearhavet ligg i vest.

## Administrativ inndeling

Frå 2011 blei det tidlegare prefekturet delt i dei to periferieiningane Lésvos og Límnos.

## Kjelde

**Denne artikkelen bygger på «[[:en:Lesbos Prefecture|Lesbos Prefecture]]» frå ,  den 11. april 2011.*  

## Referansar

## Bakgrunnsstoff

* Lésvos prefektur på culture.gr
Eurovision Song Contest 1984

**Eurovision Song Contest 1984** (**ESC 1984**) var den 29. gongen Eurovision Song Contest vart arrangert. Konkurransen vart halden i Théâtre Municipal i Luxembourg i Luxembourg. Finalen fann stad laurdag 5. mai. Sverige vann konkurransen med songen «Diggi-loo diggi-ley», framført på svensk av Herreys.

Désirée Nosbusch, som var programleiar, bytta mellom fire ulike språk under sendinga: engelsk, fransk, tysk og luxembourgsk.

## Bidraga

### Finale
* Finalen vart halden den 5. mai 1984 i Théâtre Municipal.
* Sverige vann konkurransen for andre gong.
* Belgia og Italia kom på ein delt 5. plass.
* Nederland og Vest-Tyskland kom på ein delt 13. plass. 
* Noreg sitt bidrag, «Lenge leve livet» av Dollie De Luxe kom på 17. plass.

## Kjelder


**Denne artikkelen bygger på «[[:nb:Eurovision Song Contest 1984|ESC 1984]]» frå , «[[:en:Eurovision Song Contest 1984|ESC 1984]]» frå  og [http://www.vg.no/musikk/grand-prix/artikkel.php?artid=10007462 VG.no], den 10. april 2011.*
Sydney internasjonale lufthamn, Kingsford Smith

**Sydney internasjonale lufthamn, Kingsford Smith** er ein flyplass i Sydney. Flyplassen er den største flyplassen i Australia, og også ein av verdas eldste som framleis er i bruk. Flyplassen var den 28. mest travlaste flyplassen i verda i 2003, men har sidan det vore på topp 30 lista, med nesten 32 millionar passasjerar i 2007. Flyplassen ligg tett i tett med den store drabantbyen Mascot utanfor byen. Flyplassen er også hovudbase for flyselskapet Qantas, som er verdas nest eldste flyselskap, etter KLM.
Lykel

**Lyklar** (frå norrønt *lykill* ) eller **nyklar** er reiskapar som ein kan låsa opp og att låsar med. Lyklar verkar gjerne gjennom fysisk kontakt, men kan òg verka gjennom overføring av elektromagnetiske signal.

## Sjå òg
* Nykleband
* Nyklering

## Kjelder

## Bakgrunnsstoff
Wouldn't Change a Thing

«**Wouldn't Change a Thing**» er ein song av den australske songaren Kylie Minogue. Songen vart utgjeven 24. juli 1989 som den andre singelen frå andrealbumet hennar, *[[Enjoy Yourself]]*. Han vart skriven og produsert av Stock Aitken Waterman.

## Informasjon
I Storbritannia var B-sida «It's No Secret», som vart utgjeven som ein singel i Nord-Amerika, Japan, Australia og New Zealand i 1988. Songen var meint å bli utgjeven som den femte singelen frå debutalbumet *[[Albumet Kylie|Kylie]]*, men vart bytta ut med «Hand on Your Heart» og vart utgjeven som B-sida av «Wouldn't Change a Thing».

## Format og sporliste
;CD-singel
#«Wouldn't Change a Thing» – 3:17
#«Wouldn't Change a Thing» (Your Thang Mix) – 7:10
#«Je Ne Sais Pas Pourquoi» (The Revolutionary Mix) – 7:16

;7" singel
#«Wouldn't Change a Thing» – 3:17
#«It's No Secret» – 3:55

;12" singel
#«Wouldn't Change a Thing» (Your Thang Mix) – 7:10
#«It's No Secret» (Extended Mix) – 5:46
#«Wouldn't Change a Thing» (Instrumental) – 3:17

;Australsk CD
#«Wouldn't Change a Thing» (Your Thang Mix) – 7:10
#«Wouldn't Change a Thing» – 3:17
#«Turn It into Love» – 3:37

## Topplisteplasseringar

## Kjelder

**Denne artikkelen bygger på «[[:nb:Wouldn't Change a Thing|Wouldn't Change a Thing]]» frå , den  10. april 2011.*

## Bakggrunnsstoff
*''Wouldn't Change a Thing'' på Allmusic
You Won't See Me

«**You Won't See Me**» er ein song av The Beatles, frå albumet *[[Rubber Soul]]*. Han er tilskriven Lennon/McCartney, men vart i røynda skriven av Paul McCartney. Dette er ein av få songar der McCartney syng lågare harmoni, medan Lennon og Harrison syng den høgare harmonien i lag.

## Historie
Songen er om ei krise i forholdet til den dåverande kjærasten til McCartney, Jane Asher. Ho slutta å ringe attende til han og ignorerte han ein periode. Den meir bitande tonen i songen markerer ei endring frå tidlegare, lykkelegare kjærleikssongar. «You Won't See Me» vart innspelt under den siste innspelingsdagen for *Rubber Soul*. Med ei lengd på 3:22 var songen den lengste The Beatles hadde spelt inn til då og markerte ein trend Bob Dylan og andre starta på denne tida med å skrive lengre songar.

Mal «Organ» Evans (ein av roadieane til Beatles gjennom heile karrieren deira) spelte hammondorgel på denne songen.

## Medverkande
*Paul McCartney – Solovokal, bass, piano
*George Harrison – korvokal, sologitar
*John Lennon – korvokal
*Ringo Starr – trommer, tamburin
*Mal Evans – Hammondorgel

## Annne Murray-versjonen
I 1974 vart «You Won't See Me» ein stor hit for Anne Murray, og nådde 8. plass på Billboard Hot 100 og førsteplassen på *Billboard* Easy Listening singles-lista. Lennon fortalte Murray at versjonen hennar av «You Won't See Me» var hans favoritt av coverversjonane av Beatles-songar.

### Salslister

#### Vekeslister

#### Årslister

## Andre versjonar

Songen vart spelt inn av Bryan Ferry på albumet *[[These Foolish Things av Bryan Ferry|These Foolish Things]]* i 1973. Robert Palmer spelte òg inn ein versjon av songen.

The Bee Gees spelte songen i Australia i 1966 og vart sidan gjeven ut på albumet *Inception/Nostalgia* i 1970, som berre vart gjeven ut i Tyskland, Frankrike og Japan.

Billy Joel nytta ein kort del av songen i hans «All You Wanna Do Is Dance».

## Kjelder

**Denne artikkelen bygger på «[[:en:You Won&#39;t See Me|You Won&#39;t See Me]]» frå ,  den 11. april 2011.* 
*** oppgav desse kjeldene:*
* 
* 
*
Galápagosøyane

**Galápagosøyane** (offisielt namn *archipiélago de Colón*) er ei øygruppe av vulkanske øyar fordelt rundt ekvator i Stillehavet, 972 km vest for det kontinentale Ecuador. Øygruppa er ein del av staten Ecuador og er mest kjend for dyrelivet der.

Galápagosøyane og farvatna omkring  formar ein ecuadoriansk provins, ein nasjonalpark, og eit biologisk marint reservat. Det viktigaste språket på øyane er spansk. Øyane har ein folkesetnad på rundt 23&nbsp;000.

Øyane er geologisk unge og vidgjetne for endemiske artar som første gongen vart undersøkte av Charles Darwin under reisa med HMS «Beagle». Observasjonane hans og samlingar frå reisa bidrog til starten av Darwin sin teori om evolusjon ved naturleg utval.

Den første skissa til eit navigasjonskart av øyane vart gjort av den engelske piraten Ambrosius Cowley i 1684. Han kalla opp dei einskilde øyane etter nokre av sine piratkollegaer eller etter dei engelske adelsmennene som stødde piratsaka. Seinare har den ecuadorianske regjeringa gjeve dei fleste av øyane spanske namn. Medan spanske namn er offisielle, vil mange brukarar, spesielt økologiske forskarar, halde fram med å bruke dei eldre engelske namna, ettersom det var dei namna som var i bruk då Charles Darwin vitja øygruppa.

## Bilete

Fil:León Durmiente, isla de San Cristóbal, islas Galápagos, Ecuador, 2015-07-25, DD 05.JPG|León Durmiente ('Sovande løve') nær San Cristóbal-øya.
Fil:Bartolome Island, Galapagos - panoramio.jpg|Utsyn frå  Bartolomé-øya
Fil:Lobo marino (Zalophus californianus wollebaeki), Punta Pitt, isla de San Cristóbal, islas Galápagos, Ecuador, 2015-07-24, DD 11.JPG|Sjøløve på San Cristóbal.
Fil:Zayapa (Grapsus grapsus), Las Bachas, isla Santa Cruz, islas Galápagos, Ecuador, 2015-07-23, DD 30.jpg|Krabbe på Santa Cruz-øya.
Fil:Blue-footed boobies surface after fishing for Anchovies, Tagus Cove, albemarle island, Isabela, Galapagos - panoramio.jpg|Fiskande suler på Isabela-øya.


## Kjelder

* *Denne artikkelen starta med ei omsetjing frå innleiinga av «[[:en:Galápagos Islands|Galápagos Islands]]» frå , den 11. april 2011*

## Bakgrunnsstoff

*
Eurovision Song Contest 1987

**Eurovision Song Contest 1987** (**ESC 1987**) var den 32. gongen Eurovision Song Contest vart arrangert. Konkurransen vart halden i Palais du Centenaire i Brussel i Belgia. Finalen fann stad laurdag 9. mai. Irland vann konkurransen med songen «Hold Me Now», framført av Johnny Logan på engelsk.

## Bidraga

### Finale
* Finalen vart halden den 9. mai 1987 i Palais du Centenaire.
* Irland vann konkurransen for tredje gong. 
* Nederland og Danmark kom på ein delt 5. plass.
* Noreg sitt bidrag, Mitt liv av Kate Gulbrandsen kom på 9. plass.

## Fotnotar

## Kjelder


**Denne artikkelen bygger på «[[:nb:Eurovision Song Contest 1987|ESC 1987]]» frå , «[[:en:Eurovision Song Contest 1987|ESC 1987]]» frå  og [http://www.vg.no/musikk/grand-prix/artikkel.php?artid=10007462 VG.no], den 10. april 2011.*
Eurovision Song Contest 1988

**Eurovision Song Contest 1988** (**ESC 1988**) var den 33. gongen Eurovision Song Contest vart arrangert. Konkurransen vart halden i RDS Simmonscourt Pavilion i Dublin i Irland. Finalen fann stad laurdag 30. april. Sveits vann konkurransen med songen «Ne partez pas sans moi», framført av Céline Dion på fransk.

## Bidraga

### Finale
* Finalen vart halden den 30. april 1988 i RDS Simmonscourt Pavilion.
* Sveits vann konkurransen for andre gong. 
* Sverige og Italia kom på ein delt 12. plass.
* Belgia og Portugal kom på ein delt 18. plass.
* Noreg sitt bidrag, «For vår jord» av Karoline Krüger kom på 5. plass.

## Kjelder


**Denne artikkelen bygger på «[[:nb:Eurovision Song Contest 1988|ESC 1988]]» frå , «[[:en:Eurovision Song Contest 1988|ESC 1988]]» frå  og [http://www.vg.no/musikk/grand-prix/artikkel.php?artid=10007462 VG.no], den 11. april 2011.*
Thal

**Thal** er eit stort ørkenområde i Panjab i Pakistan, hovudsakleg mellom elvene Jhelum og Indus ved Pothohar-platået. Han er rundt 300 km lang, med ei breidd som varierer mellom 30 og 110 km. Geografisk minner han om ørkenane Cholistan og Thar.

Innan ørkenen finst distrikta Bhakkar, Khushab, Mianwali, Jhang, Layyah og Muzaffargarh. Større byar her er Bhakkar, Khushab, Mianwali. Mindre byar er  Dullewala, Darya Khan, Lawa, Leiah og Piplan.

Det lokale språket i Thal er siraiki, og den største folkegruppa er siraikiar. Panjabi er også utbreidd. Området er i dag hovudsakleg muslimsk, men før delinga av Britisk India og Panjab i 1947 hadde området store hindu- og sikhgrupper.

## Kjelder

**Denne artikkelen bygger på «[[:en:Thal Desert|Thal Desert]]» frå ,  den 11. april 2011.*
Vegar Gjermundstad

**Vegar Heggenes Gjermundstad** () er ein norsk fotballspelar som i 2011 spelte som midtstoppar for Sogndal i den norske Tippeligaen. Han spelar no for Førde Fotball.

Gjermundstad kjem frå Vadheim i Høyanger kommune. Han debuterte for Lyn i Tippeligaen med eit innhopp mot Strømsgodset 19. april 2009. Han etablerte seg som fast midtstoppar for Lyn saman med Mads Dahm i 09-sesongen då Tommy Berntsen var mykje skada og Indriði Sigurðsson blei selt til Viking i august. Gjermundstad tok nivået godt og enda på 17 tippeligakampar i 2009. 7. januar 2010 kunngjorde Lyn at Gjermundstad hadde signert ein kontrakt som batt han til klubben ut 2011. Den første skåringa hans for Lyn kom i 3-2-sigeren over Moss 1. mai 2010. Etter at Lyn gjekk konkurs og Gjermundstad sin kontrakt med klubben dermed blei oppheva, vende han attende til heimfylket og skreiv under for Sogndal i juli 2010. Han blei speleklar for Sogndal frå 1. august.

## Fotnotar


## Kjelder
*Sogndal Fotball sine nettsider 
*NRK Sogn og Fjordane - Gjermundstad frå eliteserien til 2. divisjon for Førde
**Denne artikkelen er dels basert på ei omsetjing frå [[:no:Vegar Gjermundstad|bokmålswikipediaen]] 11. april 2011*
Eurovision Song Contest 1990

**Eurovision Song Contest 1990** (**ESC 1990**) var den 35. gongen Eurovision Song Contest vart arrangert. Konkurransen vart halden i Koncertna dvorana Vatroslav Lisinski i Zagreb i Jugoslavia. Finalen fann stad laurdag 5. mai. Italia vann konkurransen med songen «Insieme: 1992», framført av Toto Cutugno på italiensk.

## Bidraga

### Finale
* Finalen vart halden den 5. mai 1990 i Koncertna dvorana Vatroslav Lisinski.
* Italia vann konkurransen for andre gong. 
* Frankrike og Irland kom på ein delt 2. plass.
* Noreg og Finland kom på ein delt 21. plass.
* Noreg sitt bidrag, «Brandenburger Tor» av Ketil Stokkan kom på 21. plass.

## Kjelder


* *Denne artikkelen bygger på «[[:nb:Eurovision Song Contest 1990|ESC 1990]]» frå , «[[:en:Eurovision Song Contest 1990|ESC 1990]]» frå  og [http://www.vg.no/musikk/grand-prix/artikkel.php?artid=10007462 VG.no], den 11. april 2011.*
Loving You Is Sweeter Than Ever

«**Loving You Is Sweeter Than Ever**» er ein song frå 1966 av the Four Tops, for selskapet Motown. Han vart skriven av Ivy Jo Hunter og Stevie Wonder, og har sidan vorte spelt av Chuck Jackson, The Tremeloes, The Band, Eric Clapton, Elton John, Marvin Gaye, Diana Ross & The Supremes, Bryan Ferry, Nick Kamen, Hugh Masekela, Susan Tedeschi og Phil Collins.

## Kjelder

**Denne artikkelen bygger på «[[:en:Loving You Is Sweeter Than Ever|Loving You Is Sweeter Than Ever]]» frå ,  den 11. april 2011.*
Periferieininga Ikaría

**Periferieininga Ikária** (gresk Περιφερειακή Ενότητα Ικαρίας, *Periferiakí enótita Ikarías*) er ei av dei fem&nbsp;periferieiningane i periferien Dei&nbsp;nordlege&nbsp;egeiske&nbsp;øyane. Ho vart oppretta ved den administrative reforma i 2010, og&nbsp;var tidlegare ein del av prefekturet Sámos.

Periferieininga er sett saman av øyane og kommunane (nummer på kartet)
*Ikaría (2)
*Foúrni (3)
Hovudstaden er Ájos Kírykos på Ikaría.

## Byar og tettstader
Dei største byane og tettstadene i periferieininga er:

## Referansar
Another Time, Another Place av Bryan Ferry

***Another Time, Another Place*** er det andre studioalbumet til Bryan Ferry som soloartist, gjeve ut i juli 1974. Albumet nådde fjerdeplassen på den britiske albumlista. 

Innspelinga fann stad i London i Island, Ramport og AIR.

Som med *[[These Foolish Things av Bryan Ferry|These Foolish Things]]*, var *Another Time, Another Place* i røynda eit coveralbum, med unntak av den siste songen, tittelsporet som var skriven av Ferry. Det inneheld ein Bob Dylan-song («A Hard Rain's a-Gonna Fall» på den førre plata, «It Ain't Me Babe» på sistnemnde) og ein standard (tittelsporet «These Foolish Things» på forrige plate, «Smoke Gets in Your Eyes» på *Another Time, Another Place*) men medan *These Foolish Things* la vekt på songar av jentegrupper frå tidleg i 1960-åra, la *Another Time, Another Place* vekt på soul (Sam Cooke, Ike & Tina Turner) og country (Billy Page, Kris Kristofferson, Willie Nelson, Joe South). Utvalet av songar og den meir sofistikerte settinga og produksjonen, gav albumet eit meir «vaksent», seriøst og tankefullt preg enn det førre albumet til Ferry. 

## Mottaking
I ei melding for AllMusic skreiv Ned Raggett: «Albumet har totalt sett ei kjensle som er meir formell enn føregangaren, men Ferry og kompani, pluss forskjellige blåsarar og strykarar, skrur på nok show til at det likevel er gøy. Tittelsporet på slutten, ein original av Ferry, var ein bodbringar om soloalbuma som kom til å kome.» Kritikaren Robert Christgau skreiv «Komishow er sjeldan like morosame andre gongen, særskild når du har brukt opp dei beste vitsane dine -- 'The In Crowd' er den einaste songen med entusiasme Ferry kjem opp med her.»

## Innhald

## Salslister

## Medverkande
*Bryan Ferrysolovokal, munnspel og orgel
*David O'Listgitar
*John Portergitar
*John Wettonbassgitar, fele
*Henry Lowthertrompet
*Chris Mercertenorsaksofon
*Ruan O'Lochlainnaltsaksofon
*Chris Pynetrombone
*Paul Thompsontrommer

**Andre:** 

*Vicki Brown, Helen Chappelle, Barry St. John, Liza Strike - korvokal
*Strykarar arrangerte av Ann Odell
*Blåsarar arrangerte av Martyn Ford
*Lydteknikar: John Punter
*Assisterande lydteknikarar: Rhett Davies, Mark Dodson, Gary Edwards, Sean Milligan
*Konsept for omslaget: Bryan Ferry
*Fotografi: Eric Boman
*Design: Nicholas de Ville
*Kunst: Bob Bowkett (C.C.S.)
*Mote: Antony Price

## Kjelder

**Denne artikkelen bygger på «[[:en:Another Time, Another Place (album)|Another Time, Another Place (album)]]» frå ,  den 11. april 2011 og 19. juli 2021.*  
 

## Bakgrunnsstoff
*RoxyRama.com
Alassane Ouattara

**Alassane Ado Dramane Ouattara** () er internasjonalt anerkjend som den rettmessige vinnaren av valet i Elfenbeinskysten i 2010, og dermed gjeldande president for Elfenbeinskysten. Av di den tidlegare presidenten Laurent Gbagbo ikkje har vore villig til å gje frå seg presidentskapet, har Ouattara fått ei vanskeleg byrjing på presidentperioden.

Ouattara er oppvaksen i Dimbokro i Elfenbeinskysten. Far hans er opphavleg frå Burkina Faso, noko som har gjort at Ouattara ikkje har fått stilla som presidentkandidat i landet før valet i 2010. Han har ein doktorgrad frå University of Pennsylvania, og vart utnemnd til ministerpresident i 1990 av dåverande president Félix Houphouët-Boigny. 

Bryllaupet med kona Dominique Nouvian Folloroux vart forretta av dåverande borgarmeister Nicolas Sarkozy. Kona er fransk og av jødisk herkomst, medan Ouattara sjølv er muslim.

## Kjelder


**Denne artikkelen bygger på «Alassane Ouattara» frå  og , den 11. april 2011.*
Kortfilmfestivalen

**Den norske kortfilmfestivalen**, **Kortfilmfestivalen i Grimstad** eller berre **Kortfilmfestivalen**, er ein norsk filmfestival for norsk og utanlandsk kortfilm. I tillegg til konkurranseprogramma for kortfilmane viser festivalen blant anna eldre kortfilmar, internasjonale dokumentarfilmar og nyare film- og videoeksperiment. Festivalen held dessutan fleire filmfaglege seminar. Kortfilmfestivalen er ein viktig debutarena for unge filmskaparar i Noreg og ein av dei viktigaste visingsstadene for fri og uavhengig film, òg for etablerte filmfolk. 

## Historie
Festivalen vart arrangert første gongen i 1978, i ein liten kinosal på Røros. I 1982 flytta festivalen til Trondheim, før han i 1988 fekk den endelege basen sin i Grimstad. 

## Prisvinnarar

## Kjelder

**Denne artikkelen bygger på «[[:nb:Kortfilmfestivalen|Kortfilmfestivalen]]» frå ,  den 11. april 2011.*  
 

## Bakgrunnsstoff
*kortfilmfestivalen.no
These Foolish Things (Remind Me of You)

«**These Foolish Things (Remind Me Of You)**» er ein standardsong med tekst av Eric Maschwitz og musikk av Jack Strachey. Namnet på ein amerikanar, Harry Link, er stundom oppført som medlåtskrivar, men alt han truleg gjorde var å tilpasse songen til den amerikanske marknaden. Songen er ein av 'Mayfair Songs', som «A Nightingale Sang in Berkeley Square». Maschwitz skreiv songen under psevdonymet Holt Marvell. Songen vart registrert i 1936 og skriven for Joan Carr.

Songen vart ikkje ein suksess frå starten av og sjølv Keith Prowse, agenten til Maschwitz, nekta å publisere han, noko som gjorde at Maschwitz sjølv fekk opphavretten til songen. I 1957 hevda han å ha tent £40&nbsp;000 for songen. Trass i at han vart trykt i *Spread it Abroad*, ei melding i London i 1936, vakte han ikkje noko interesse før den vestindiske pianisten og songaren Leslie Hutchinson ('Hutch') oppdaga songen oppå eit piano på kontoret til Maschwitz hos BBC. 'Hutch' likte songen og spelte han inn, og han vart sidan ein stor suksess for mange artistar over heile verda. Den første innspelinga av 'Hutch' vart gjort av HMV i 1936.

## Tolkingar
Artistar som har tolka songen er mellom andre Nat King Cole (på *[[Just One of Those Things]]* i 1957), Bing Crosby, Billie Holiday, (med Teddy Wilson i 1936) Frankie Laine, Sarah Vaughn, Ella Fitzgerald, James Brown, Aaron Neville, Frank Sinatra, (*Point of No Return*, 1961), Sammy Davis Jr, Bryan Ferry og Rod Stewart.
Instrumentale jazzvariantar av songen er spelte inn av Stan Getz, Benny Goodman, Lionel Hampton, Thelonious Monk, Dave Brubeck, Chet Baker, Count Basie, Lester Young og mange andre artistar.

Bryan Ferry spelte inn Dorothy Dickson-versjonen av songen for tittelsporet på det første soloalbumet hans, *[[These Foolish Things av Bryan Ferry|These Foolish Things]]* av Island Records i 1973

## Kjelder

**Denne artikkelen bygger på «[[:en:These Foolish Things (Remind Me of You)|These Foolish Things (Remind Me of You)]]» frå ,  den 11. april 2011.* 
*** oppgav desse kjeldene:*
Periferieininga Khíos

**Periferieininga Khíos** (gresk Περιφερειακή Ενότητα Χίου, *Periferiakí enótita Khíou*) er ei av dei fem&nbsp;periferieiningane i periferien Dei&nbsp;nordlege&nbsp;egeiske&nbsp;øyane. Ho vart oppretta ved administrative reforma i 2010 og samsvarer med det tidlegare prefekturet Khíos.

Periferieininga er sett saman av øyane og kommunane (nummer på kartet)
* Khíos (1)
* Inoússes (2)
* Psará (3)
Hovudstaden er Khíos.

## Administrativ inndeling

Før den administrative reforma hadde Khíos åtte kommunar, men frå 2011 er øya ein av tre kommunar i periferieininga Khíos.

## Byar og tettstader
Dei største byane og tettstadene i periferieininga er:

## Referansar
The 'In' Crowd

**«The ‘In’ Crowd»** er ein song frå 1965 skriven av Billy Page, arrangert av broren Gene. Han vart opphavleg spelt inn av Dobie Gray på albumet hans *Dobie Gray Sings for 'In' Crowders That 'Go Go*. Denne Motown-liknande versjonen nådde 13. plass i USA. 

## Ramsey Lewis-versjonar
Ramsey Lewis Trio spelte inn ein instrumentalversjon av songen seinare same år. Den jazz-aktige versjonen vart spelt inn live på ein nattklubb i Washington, D.C. og nådde 5. plass i USA. Han vart i mange år nytta som bakgrunsmusikk for Jimmy Savile sitt *Savile's Travels* og *Jimmy Savile's Old Record Club* på BBC Radio 1.

The Ramsey Lewis Trio spelte òg inn ein smooth jazz-versjon av songen i 2004 for albumet *Time Flies*, 39 år etter den første versjonen deira.

## Bryan Ferry-versjonen
I 1974 nådde ein versjon av Bryan Ferry, frontmann i Roxy Music, omsider lista i Storbritannia, der han nådde 13. plass. Songen var òg førstesongen på albumet hans *[[Another Time, Another Place av Bryan Ferry|Another Time, Another Place]]*.

## Andre versjonar
Songen er spelt inn av mange andre artistar, som The Chipmunks, The First Gear, The Fourmost, The Mamas & the Papas, Jack Jones, James Last, Joe Jackson, Julee Cruise, Maurice Williams & the Zodiacs, Quincy Jones, Petula Clark, Todd Londagin, The Ventures, Young-Holt Unlimited, Marshall Crenshaw og Sylvie Vartan. 

## Kjelder

**Denne artikkelen bygger på «[[:en:The 'In' Crowd (song)|The 'In' Crowd (song)]]» frå ,  den 12. april 2011.* 
*** oppgav desse kjeldene:*
Eurovision Song Contest 1994

**Eurovision Song Contest 1994** (**ESC 1994**) var den 39. gongen Eurovision Song Contest vart arrangert. Tevlinga vart halden i Point Theatre i Dublin i Irland. Finalen fann stad laurdag 30. april. Irland vann tevlinga med songen «Rock ’n’ Roll Kids», framført av Paul Harrington og Charlie McGettigan.

Estland, Ungarn, Litauen, Polen, Romania, Russland og Slovakia deltok i tevlinga for fyrste gong. Polen skapte skandale då Polen sin deltakar, Edyta Górniak, song på engelsk under generalprøven, som er den som blir vist til juryane som skal røyste. Dette er imot reglane som gjaldt denne gongen, som sa at deltakarane måtte synge på eit av dei offisielle språka i landet dei deltok for. 6 land kravde at Polen skulle bli diskvalifisert, men ifølgje reglane måtte 13 land krevje dette for at klagen skulle verte fremja. Polen fekk altså delta og kom til slutt på 2. plass.

Belgia, Israel, Slovenia, Danmark, Tyrkia og Luxembourg deltok ikkje dette året på grunn av den dårlege plasseringar deira året før. Då Italia trekte seg frå konkurransen fekk Kypros plassen istaden.

## Bidraga

### Finale
* Finalen vart halden den 30. april 1994 i Point Theatre.
* Irland vann konkurransen for sjette gong. 
* Sveits og Slovakia kom på ein delt 19. plass.
* Litauen, Estland, Nederland, Finland, Romania, Sveits og Slovakia kvalifiserte seg ikkje til neste års konkurranse.
* Noreg sitt bidrag, «Duett» av Elisabeth Andreassen og Jan Werner Danielsen kom på 6. plass.

## Kjelder

**Denne artikkelen bygger på «[[:nb:Eurovision Song Contest 1994|ESC 1994]]» frå , «[[:en:Eurovision Song Contest 1994|ESC 1994]]» frå  og [http://www.vg.no/musikk/grand-prix/artikkel.php?artid=10007462 VG.no], den 12. april 2011.*
Eurovision Song Contest 1993

**Eurovision Song Contest 1993** (**ESC 1993**) var den 38. gongen Eurovision Song Contest vart arrangert. Tevlinga vart halden i Green Glens Arena i Millstreet i Irland. Finalen fann stad laurdag 15. mai. Irland vann tevlinga med songen «In Your Eyes», framført av Niamh Kavanagh.

For fyrste gong måtte ein halde ein kvalifikasjonsrunde, dette grunna det rekordhøge talet deltakarland. Denne vart halden i Ljubljana i Slovenia og vart kalla Kvalifikacija za Millstreet. Her vart Bosnia-Hercegovina, Kroatia og Slovenia kvalifisert for finalen i Millstreet, medan Estland, Romania, Ungarn og Slovakia måtte vente til året etter. Ingen av landa hadde delteke tidlegare, med unntak av Bosnia-Hercegovina, Kroatia og Slovenia som tidlegare var ein del av Jugoslavia.

Dette året kunne ein for fyrste gong risikere å ikkje verte kvalifisert til tevlnga året etter. Dei landa som fekk dei seks siste plassane fekk ikkje delteke året etter, for å gi plass til landa som ikkje kom seg vidare frå kvalifikasjonsrunden.

Jugoslavia deltok for siste gong i 1992 på grunn av eit deltakingsforbod i Resolusjon 757 frå Tryggingsrådet i SN.

## Kvalifikacija za Millstreet
Kvalifikasjonsrunden, som vart kalla Kvalifikacija za Millstreet, vart halden 3. april 1993 i Ljubljana. Det har aldri vorte halden nokon liknande kvalifiseringsrunde etter dette. Fyrst i 2004 byrja ein å arrangere semifinalar før finalen, men dei liknar ikkje på kvalifiseringsrunden som vart halden dette året. Slovenia, Bosnia-Hercegovina og Kroatia gjekk vidare til finalen, medan Slovakia, Estland, Ungarn og Romania ikkje fekk delteke før året etter.

## Finalen
Finalen vart halden 15. mai 1993 i Green Glens Arena i Millstreet. Irland vann tevlinga for femte gong. Danmark og Slovenia enda på ein delt 22. plass. Luxembourg, Tyrkia, Danmark, Slovenia, Israel og Belgia kvalifiserte seg ikkje til tevlinga året etter.

## Artistar som har delteke tidlegare

## Kjelder

**Denne artikkelen bygger på «[[:nb:Eurovision Song Contest 1993|ESC 1993]]» frå , «[[:en:Eurovision Song Contest 1993|ESC 1993]]» frå  og [http://www.vg.no/musikk/grand-prix/artikkel.php?artid=10007462 VG.no], den 12. april 2011.*
Smoke Gets in Your Eyes

«**Smoke Gets in Your Eyes**» er ein musikalsong skriven av Jerome Kern med tekst av Otto Harbach for operetten deira *[[Roberta]]* i 1933. Han vart opphavleg spelt inn av Gertrude Niesen, den 13. oktober 1933 på Victor. Han vart spelt av Irene Dunne for filmutgåva av musikalen i 1935, i lag med Fred Astaire, Ginger Rogers og Randolph Scott. Han har sidan vorte spelt inn av mange artistar, som Paul Whiteman and His Orchestra med Bob Lawrence på vokal, som tok songen til toppen av lista i USA i 1934. Nat King Cole spelte han i 1946. Songen er òg med i *[[Lovely to Look At]]*, ei nyutgåve av *Roberta* frå 1952, der han er sungen av Kathryn Grayson. Den kanskje mest kjende versjonen av songen vart spelt inn i 1958 av doo wop-gruppa The Platters, som tok songen til førsteplassen i USA i 1959.

I 1956 spelte Vic Damone inn songen i ein dramatisk og annleis utgåve, som vart ein av dei mest kjende songane hans. For bandleiaren Ray Conniff vart det ein av signaturlåtane hans gjennom karrieren. I 1972 vart ein versjon av britiske Blue Haze òg populær. Saksofonisten Boots Randolph gjorde ein akustisk versjon av songen på plata *[[Yakety Sax]]*. Bryan Ferry spelte ein forholdsvis populær versjon av songen i 1974 for albumet *[[Another Time, Another Place av Bryan Ferry|Another Time, Another Place]]*. Denne nådde 17. plass i Storbritannia i september 1974. Jerry Garcia, som var kalla opp etter Jerome Kern, gav ut ein musikkvideon med songen tidleg i 1990-åra, i lag med Ashley Judd som sit i bakgrunnen og lyttar.

Serge Gainsbourg spelte inn songen for albumet *[[Rock Around the Bunker]]* i 1975, ein rockeopera om Adolf Hitler, der songen får ei uhyggeleg tyding.

Knut Bjørnsen har skrivi ein norsk tekst. Han har tittelen «Røykringer». Utgjeven på LP-plata *Ole Ivars farter videre* (RCA YNJLK 1-729).

## Kjende innspelingar
*Cannonball Adderley på albumet 'African Waltz' i 1961
*Larry Adler
*John Alford
*Louis Armstrong
*Patti Austin
*Harry Belafonte
*BoA
*Clifford Brown
*Cher
*Richard Clayderman
*Ray Conniff
*Deborah Cox
*Jason Donavan 
*Tommy Dorsey
*Kurt Elling
*Serge Gainsbourg
*Judy Garland
*Benny Goodman
*Billie Holiday
*Engelbert Humperdinck
*Keith Jarrett
*Vytautas Juozapaitis (litauisk versjon «Ziedu Puga»)
*Eartha Kitt
*Peggy Lee
*Johnny Mathis
*George Melachrino
*Glenn Miller
*Thelonious Monk
*Nana Mouskouri 
*Elaine Paige 
*Charlie Parker
*Edith Piaf
*The Platters
*Sonny Rollins
*Roxy Music
*David Sanborn 
*JD Souther
*Jo Stafford
*Barbra Streisand 
*Art Tatum
*Sarah Vaughan
*Dinah Washington
*Margaret Whiting 
*Timi Yuro
*Led Zeppelin (delar av songen)
*Zoot frå Muppet Show

## I populærkulturen
Songen er å høyre i fleire filmar, mellom andre: 
**[[The Bitter Tears of Petra von Kant]]* (1972)
**[[American Graffiti]]* (1973), av The Platters
**[[Kill Me Again]]* (1989), av Dinah Washington
**[[Filmen Always (1989)|Always]]* (1989), av J.D. Souther
**[[Tea With Mussolini]]* (1999), Cher syng det siste verset
**[[Being Julia]]* (2004)
**[[Three Times]]* (2005)

## Kjelder

**Denne artikkelen bygger på «[[:en:Smoke Gets in Your Eyes|Smoke Gets in Your Eyes]]» frå ,  den 12. april 2011.* 
*** oppgav desse kjeldene:*
Walk a Mile in My Shoes

**«Walk a Mile in My Shoes»** er ein song skriven av Joe South, som hadde ein hit med songen i 1969. Songen omhandlar rasetoleranse og behovet for perspektiv og omtanke. Han vart sidan innspelt av artistar som Harry Belafonte og Lena Horne i 1970, Billy Eckstine (på albumet *Feel the Warm* i 1971), Elvis Presley og Bryan Ferry (på albumet *[[Another Time, Another Place av Bryan Ferry|Another Time, Another Place]]* i 1974).

## Kjelder

**Denne artikkelen bygger på «[[:en:Walk a Mile in My Shoes|Walk a Mile in My Shoes]]» frå ,  den 12. april 2011.*
Funny How Time Slips Away

«**Funny How Time Slips Away**» er ein song skriven og framført av Willie Nelson. Songen vart gjeven ut på debutalbumet til Willie Nelson, *[[And Then I Wrote]]*, i 1962.

## Andre versjonar

*Den første versjonen av songen som gjekk inn på listene vart framført av countryartisten Billy Walker i 1961. Versjonen hans nådde 23. plass på Country-lista i USA.

*I 1964 hadde R&B- og gospelartisten Joe Hinton ein stor hit med sin versjon av songen, som gjekk til topps på *[[Cash Box]]* R&B-lista og 13. plass på Billboard Hot 100 i USA.

*I 1965 spelte The Supremes inn songe på albumet *[[The Supremes Sing Country, Western and Pop]]*.

*I 1965 spelte Billy Joe Royal inn songen for albumet *[[Down in the Boondocks]]*.

*I 1970 spelte Elvis Presley inn songen for albumet *[[Elvis Country (I'm 10,000 Years Old)|Elvis Country]]* (1971).

*I 1973 spelte Al Green ein veldig soul-aktig versjon av songen for albumet *[[Call Me av Al Green|Call Me]]*.

*I 1973 spelte Lulu ein versjon av songen for *[[Lulu av Lulu|Lulu]]*. 

* I 1975 spelte countryartisten Narvel Felts inn ein versjon av songen som nådde 12. plass på countrylista i USA.

*I 1976 spelte R&B-artisten Dorothy Moore ein versjon av songen som nådde 7. plass på soul-lista og 57. plass på Hot 100

*I 1982 spelte The Spinners ein versjon av songen som nådde 43. plass på soullista og 67. plass på Hot 100.

*The Simpsons spelte songen for albumet *[[The Yellow Album]]* i 1998.

* I 2010 spelte Dave Matthews og Zac Brown songen i lag. 

* I 2010 spelte Willie Nelson og Juice Newton songen som ein duett på Newton-albumet *Duets, Friends & Memories*. Denne vart gjeven ut som singel. 

## Kjelder

**Denne artikkelen bygger på «[[:en:Funny How Time Slips Away|Funny How Time Slips Away]]» frå ,  den 12. april 2011.* 
*** oppgav desse kjeldene:*